open-index/open-wikipedia-markdown huggingface dataset:
Vesperini

* 

**Vesperini** er en gruppe av biller som hører til familien trebukker (Cerambycidae). Det finnes 15 arter i Europa, men ingen i Norden.

## Utseende
Middelsstore, slanke, gulbrune til svarte trebukker (gjerne 15–30&nbsp;mm). Hunnene har sterkt reduserte flyge- og dekkvinger, hannene ser ut som mer normale trebukker. Hodet er mer eller mindre firkantet, vanligvis med markerte bakhjørner. Antennene er lange og tynne. Pronotum er forholdsvis lite med rundede sider.

## Levevis
Larvene lever på røtter, både på urter, busker og trær. Larvene har såkalt hypermetamorfose: det første larvestadiet er avlangt og sylindrisk, og graver seg gjennom jorden. Senere stadier, som lever tett på røttene, er såkalt scarabaeiforme larver: tykke og C-formede, lite bevegelige.

## Skadedyr
Arten *[[Vesperus xatarti]]* kan gjøre betydelig skade på røttene av vinranker i middelhavsområdet.

## Systematisk inndeling / europeiske arter

Inndelingen følger Danilevsky (2006).

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien Vesperinae (eventuelt familien Vesperidae)
******* Gruppe Vesperini Mulsant, 1839
******** Slekten *[[Vesperus]]* Latreille, 1829 - Middelhavsområdet
********* *[[Vesperus aragonicus]]* Baraud, 1964    
********* *[[Vesperus barredai]]* Verdugo, 2009    
********* *[[Vesperus bolivari]]* Oliveira, 1893    
********* *[[Vesperus brevicollis]]* Graells, 1858    
********* *[[Vesperus conicicollis]]* Fairmaire & Coquerel, 1866    
********* *[[Vesperus creticus]]* Ganglbauer, 1886   
********* *[[Vesperus flaveolus]]* Mulsant & Rey, 1863   
********* *[[Vesperus fuentei]]* Pic, 1905    
********* *[[Vesperus gomezi]]* Verdugo, 2004    
********* *[[Vesperus jertensis]]* Bercedo & Bahillo, 1999    
********* *[[Vesperus joanivivesi]]* Vives, 1998    
********* *[[Vesperus lucasi]]* Barreda & Mejías García, 2014 
********* *[[Vesperus luridus]]* (Rossi, 1794)   
********* *[[Vesperus nigellus]]* Compte, 1963    
********* *[[Vesperus ocularis]]* Mulsant & Rey, 1863   
********* *[[Vesperus sanzi]]* Reitter, 1895   
********* *[[Vesperus serranoi]]* Zuzarte, 1985    
********* *[[Vesperus strepens]]* (Fabricius, 1793)    
********* *[[Vesperus xatarti]]* Mulsant, 1839    
******** Slekten *[[Vesperoctenus]]* Bates, 1891 - én art, nå vanligvis plassert i en stamme for seg (Vesperoctenini) i underfamilien Prioninae.

## Kilder
* Cerambycidae of the World - Vesperini https://web.archive.org/web/20150714214414/http://cerambycidae.org/taxa/Vesperini-Mulsant-1839
* Danilevsky, M.L. 2006. Systematic List of Longicorn Beetles (Coleoptera, Cerambycoidea) of Europe. https://web.archive.org/web/20070704023736/http://www.uochb.cas.cz/~natur/cerambyx/list_europe.htm
* Fauna Europaea, utbredelsesdatabase for europeiske dyr 

## Eksterne lenker
* 
* Worldwide Cerambycoidea Photo Gallery. Fotogalleri med bilder av arter fra hele verden. 
* Bilder av ''Vesperus ligusticus''
Ittens fargelære

**Ittens fargelære** er en fargeteori som ble laget av den sveitsiske maleren Johannes Itten og blir brukt i undervisningen i alle skoler for at elever skal få kjennskap til fargelære. Læren blir spesielt mye brukt i design og håndverk. De viktigste og mest brukte konseptene fra Ittens fargelære er komplementær harmoni og fargesirklenens oppbygning. For å finne en komplementær harmoni på Ittens fargesirkel velger man to farger som ligger på motstående side av fargesirkelen, og bruker dem som hovedfarger i en komposisjon. Disse fargene vil visuelt forsterke hverandre, og virke påtrengende hvis man bruker de i sin naturlige form. For å motvirke dette, gjøres skalaen roligere ved å være den ene komplementærfargen lysere og den andre mørkere.

## Fargekombinasjonene
Itten delte også fargekombinasjoner i ulike kategorier.

**Lys-mørk-kontrasten** er når en bruker både lyse og mørke farger, altså farger med mye svart i seg mot farger med mye hvitt i seg.

**Komplementærkontrasten** er når en bruker farger som er på motsatt side av fargesirkelen sammen, som for eksempel rød og grønn eller lilla og gul. Komplementærfargene er fargene som ligner minst på hverandre.

**Kald-varm-kontrasten** er bruken av varme og kalde farger, hvor rød, gul og oransje blir tradisjoneltsett ansett som varme, mens blåfarger blir oppfattet som kalde. Grunnen til det er at ild har en oransjeaktig farge, mens is og vann lener mer mot blått.

**Simultankontrasten** er når fargene rundt en farge påvirker hvordan fargen ser ut og at den kan se annerledes ut basert på omgivelsenes endringer i stedet for fargens endring i seg selv.

**Kvalitetskontrasten** går ut på at når en blander hvitt heller svart i en farge, vil fargens intensitet endre seg og bli dusere.

**Kvantitetskontrasten** er når en balanserer ulike mengder av komplementærfarger slik at den ene fargen ikke skal dominere eller fremstå som sterkere enn den andre fargen. En trenger for eksempel mest av lilla for at gul ikke skal bli mye sterkere.

## Referanser
Toulouse School of Economics

**Toulouse School of Economics** (TSE) er en forskningsinstitusjon og skole for samfunnsøkonomiske fag i Frankrike. TSE er en del av Toulouse 1 University Capitole. Skolen som ble grunnlagt i 2006, har på kort tid etablert seg som en av verdens mest anerkjente skoler innen samfunnsøkonomiske studier. Skolens direktør Jean Tirole vant Sveriges Riksbanks pris i økonomisk vitenskap til minne om Alfred Nobel i 2014 og skolens faglige råd består blant annet av Bengt Holmström, Eric Maskin, Roger Myerson og Amartya Sen som alle har vunnet Riksbanks pris i økonomisk vitenskap til minne om Alfred Nobel. Skolen tilbyr bachelor, master og doktorgrad i samfunnsøkonomiske studier.

## Internasjonal rangering
Toulouse School of Economics har konsekvent blitt rangert som en av de beste skolene innen samfunnsøkonomisk utdanning og forskning. Her er enkelte av disse rangeringene. 

## Referanser


## Eksterne lenker
*
Hurtigløp på skøyter under Vinter-OL for ungdom 2012 – 2×500 meter jenter

**2×500 meter jenter** var en av øvelsene i hurtigløp på skøyter under Vinter-OL for ungdom 2012 og ble avholdt på Olympia Eisstadion i Innsbruck lørdag den 14. januar 2012.

Det var 16 løpere til start som representerte tilsammen 14 nasjoner og disse igjen kom fra de to verdensdelene Europa og Asia. Norge stilte med Martine Lilløy Bruun som representerer klubben Sandefjord Skøiteklub. Det ble en sørkoreansk seier med Jang Mi som ble mester, foran kinesiske Shi Xiaoxuan på 2.-plass, norske og beste europeer Martine Lilløy Bruun på 3.-plass og nederlandske Suzanne Schulting på en 4.-plass.

## Resultater

## Dommere og starter
Disse var offisielle dommere og starter under 2×500 meter for jenter under Vinter-OL for ungdom i Innsbruck 2012 i Olympia Eisstadion.
*Overdommer var Melanie Symalla,  Tyskland.
**Assisterende overdommer var Karl Skoog,  Sverige.
*Starter var Jaegal Sung-yeol,  Sør-Korea.

## Referanser




## Eksterne lenker
* 
*   også på   
** 
*  Resultater på ISU sine sider.
* 
*  Resultater på SpeedskatingResults.com.
Phil Lesh

**Philip Chapman Lesh** (1940–2024) var en amerikansk musiker og en av grunnleggerne av Grateful Dead, hvor han spilte bassgitar i 30 år.

Etter at Grateful Dead ble oppløst i 1995 spilte Lesh, sammen med andre medlemmer av bandet, i forskjellige sideprosjekter, som Phil Lesh and Friends, som spilte mange av de samme sangene som Grateful Dead gjorde. Fra 2009 til 2014 spilte Lesh sammen med Bob Weir i bandet Furthur.

I 1994 ble Lesh, som medlem av Grateful Dead, innlemmet i Rock and Roll Hall of Fame.

I 2012 åpnet han konsertlokalet Terrapin Crossroads i San Rafael i California.

Lesh gjennomgikk en levertransplantasjon i 1998 som et resultat av hans kroniske Hepatitt C-infeksjon. I oktober 2006 ble det kjent at han hadde blitt diagnostisert med prostatakreft etter at legen hans oppdaget forhøyede PSA-verdier under en rutineundersøkelse. I desember 2006 kunngjorde Lesh at han hadde gjennomgått en vellykket prostata-operasjon. I oktober 2015 ble det kjent at han hadde blitt diagnostisert med blærekreft.

## Bibliografi
* Lesh, Phil: *Searching for the Sound: My Life with the Grateful Dead*, New York, 2005, 

## Referanser


## Eksterne lenker
* 
* 
* 
* Phil Lesh sin profil på Grateful Deads offisielle nettsted
Fellesbebyggelse i Israel

En **fellebebyggelse** (hebraisk יישוב קהילתי, *Yishuv Kehilati*) er en type by i Israel. Mens hvem som helst kan kjøpe en eiendom i en vanlig by, kan innbyggerne i en *fellebebyggelse*, som er organisert i et samvirkelag, legge ned veto mot salg av et hus eller en bedrift til en kjøper de ikke ønsker. 

Med denne utvelgingsprosessen, kan innbyggerne i fellebebyggelsen dele en særskilt ideologi, religiøs retning eller levestil, som de bare ønsker å dele med folk som tenker på samme vis. For eksempel kan familieretten fellebebyggelser som ønsker å unngå at det skal bli for mange pensjonister i bebyggelsen, bare akseptere unge par som nye innbyggere.
Innlofjellet tunnel

**Innlofjellet tunnel** (også kalt **Gausen tunnel**) er en nedlagt jernbanetunnel i Holmestrand, mellom nåværende Vestfoldgaten og Tunnelveien under Fløyveien. Den er 342 meter lang, og ble bygget i 1902. Tunnelen var den eneste på Holmestrand–Vittingfossbanen, og har ikke vært i bruk siden banen ble nedlagt i 1938. I 1982 ble det gjort et brannforsøk i tunnelen, for å teste brennbarheten til en type isolasjonsmateriale.

## Referanser


## Eksterne lenker
* Gausen tunnel på OpenStreetMap
GPU (Sovjetunionen)

**Glavnoje polititscheskoje uprawlenije** (*Den politiske hovedforvaltning*, **GPU**) eller **Objedinjonnoje gossudarstwennoje polititscheskoje uprawlenije** (russisk: Объединённое государственное политическое управление, *Forente statlige politiske forvaltning*, **OGPU**) var et statspoliti i Sovjetunionen og hørte under det russiske innenriksministeriet. Det eksisterte i perioden 1922 til 1954, og var etterfølgeren til Tjekaen og forløperen til KGB.

## Historie
De mange militære småenheter med spesielt utdannede tropper ble samlet av Felix Dzerzhinsky i starten av 1920-årene, og da VChK ble til GPU i februar 1922 var enhetene organisert i en divisionslignende struktur. Divisjonen ble kalt *Dzerzhinsky-divisjonen.* GPU ble allerede i desember 1923 endret til OGPU.
Kindla naturreservat

**Kindla naturreservat** er et villmarksområde nord i Örebro län i Sverige. Reservatet ligger mellom Hällefors og Storå, sør for riksväg 63 i Bergslagen.
Det ble opprettet den 18. september 1999 og dekker 933 hektar.

Hele området ligger over den marine grense, og er meget kupert. Jordsmonnet er dominert av morene over surt grunnfjell. Her er mest 100-120 år gammel barskog, men lauvtrær finnes i mer næringsrike skråninger. Her finnes en rekke hensynskrevende arter sopp, mose og lav, samt mange truede billearter. Av de store rovdyrene, er det bare gaupe som finnes regelmessig her.

Det høyeste punktet i reservatet, er *Kindlahöjden* som når 426 meter over havet. Dette er Sveriges sydligste høyde over 400 m, og avstanden til nærmeste høyere punkt (*Kullen* i Djupdalshöjden naturreservat) er på 28 kilometer.

På toppen er det bygget et utsiktstårn

## Referanser
SoluDyne (firma)

**SoluDyne** er en vestlandsbedrift opprinnelig grunnlagt i Ryfylkebyen Jørpeland på 90-tallet.
 Bedriften selger og utvikler styringssystemet SoluDyne (samme navn som bedrift). SoluDyne har blant annet samarbeidet i mange år med SAS Technical Services om vedlikeholdssystemet MSS, der flyteknikere må lære og signere for at de har forstått nye tekniske spesifikasjoner før de får vedlikeholde [SAS] sine fly.

SoluDyne designer GUI til sin mykvare med egne designere, ofte hentet lokalt fra Ryfylke eller Nord-Jæren. SoluDyne har siden starten av 2000-tallet hatt et eget opplæringsprogram for unge designere og illustratører som ønsker å prøve hvordan det er å arbeide med GUI-design profesionelt, før de tar skrittet og spesialiserer seg innen dette.

SoluDyne samarbeider også med Kristiansund bedriften Solid Management, som er en del av Solid Group.

## Referanser


## Eksterne lenker
* Nettpartner bruker SoluDyne Kvalitetssystem 
*
Neve Zohar

**Neve Zohar** (hebraisk skrift נְוֵה זֹהַר) er en fellebebyggelse i Det sørlige distriktet i Israel, og det administrative sentret i Tamar regionale kommune. Bosetningen ligger ved bredden av Dødehavet og 23 km fra Arad via vei. Den er den nærmeste permanente bebyggelsen til hotellområdet Ein Bokek. Landsbyen er den lavestliggende i verden. 

Navnet Neve Zohar betyr Zoharoasen, oppkalt etter Zoharelva, en wadi som flyter ut i Dødehavet.

Rundt 20 familier bor i Neve Zohar.

## Historie
Neve Zohar ble grunnlagt som en arbeidsleir for fabrikkarbeidere ved Dødehavet.

## Eksterne lenker
*
Mount Curtiss

**Mount Curtiss** er et om lag 1&nbsp;300 moh. høyt fjell ved østenden av hovedryggen i Gonville and Caius Range i Victoria Land i Antarktis.

Fjellet er oppkalt etter hjelpefartøyet USS «Curtiss» som transporterte personell til McMurdo-sundet i Operasjon Deep Freeze II, 1956–57.

## Referanser
Én midt i trynet

***Én midt i trynet*** (originaltittel ***The Main Event***) er en amerikansk komedie fra 1979 med Barbra Streisand og Ryan O'Neal i hovedrollene. Manuset ble skrevet av Gail Parent, og filmen ble regissert av Howard Zieff.

Filmen fikk dårlig kritikk, men ble blant årets mest innbringende spillefilmer. Filmen markerte også Streisands neste steg mot discomusikk ettersom hun sang filmlåten «The Main Event». Den ble nominert til en Golden Globe for beste sang.

## Handlingen
Filmen handler om en fremgangsrik forretningskvinne (Streisand) som bestemmer seg for å tjene penger på en tidligere bokser (O'Neal). Men bokseren har imidlertid  ingen intensjoner om å gå inn i ringen igjen.

## Medvirkende
* Barbra Streisand som Hillary Kramer
* Ryan O'Neal som Eddie «Kid Natural» Scanlon
* Paul Sand som David
* Whitman Mayo som Percy
* Patti D'Arbanville som Donna
* Chu Chu Malave som Luis
* Richard Lawson som Hector Mantilla
* James Gregory som Gough

## Referanser


## Eksterne lenker
*
Toona sinensis

***Toona sinensis*** er et løvfellende tre i mahognifamilien. Det ble før kalt *Cedrela sinensis*.

Det blir opptil 40&nbsp;m høyt med en stammediameter på 1,5&nbsp;m. Barken er grå til mørkebrun og furete. Innerbarken er rosa til rød, og yteveden er kremfarget til rød og dufter sterkt av hvitløk og pepper når den blir kuttet. Bladene er 32–120 cm lange og finnete med 8–20 par småblad. Blomstene er små, hvite og sitter i store, hengende, endestilte klaser. Frukten er en kapsel som sprekker opp med fem fliker.

*Toona sinensis* vokser i fjellskoger, ofte på bratte steder og i raviner. Arten er utbredt i Bhutan, India, Indonesia, Kina, Laos, Malaysia, Myanmar, Nepal og Thailand. Den er en av de få artene i mahognifamilien som kan vokse i temperert klima og går helt nord til sørlige Shaanxi, Henan og Hebei i Kina.

Trevirket er verdifullt, og i Kina brukes blader og unge skudd som en grønnsak. *Toona sinensis* blir plantet som skyggetre i India og Sri Lanka og som prydtre i noen europeiske byer,  blant annet Paris. Arten er også plantet noen steder i Norge. Kultivaren 'Flamingo' har lysende rosa bladverk om våren.

## Galleri

Toona sinensis - Kunming Botanical Garden - DSC02811.JPG|Bark
Toona sinensis.jpg|Bladverk (med utypisk endesmåblad)
ToonaSinensisMailFlowers.jpg|Blomster
Toona sinensis MHNT.BOT.2010.12.11.jpg|Frøkapsler
 

## Litteratur
* 
* 
* 
* 

## Eksterne lenker
*
Stevens Rock

**Stevens Rock** eller **Stevensskjeret** er et enslig skjær som ligger 3 kilometer øst for Strahanbreen og 2&nbsp;km utenfor kysten av Det antarktiske kontinent. Skjæret ble oppdaget i februar 1931 av British Australian New Zealand Antarctic Research Expedition (BANZARE) under Mawson, som navngav det etter offiser C.W. Stevens, en landmåler i Royal Australian Navy.

## Referanser
Kjøli gruve

**Kjøli gruve** er en nedlagt kopper- og svovelkisgruve i Holtålen kommune, Sør-Trøndelag. Malmforekomsten består av massiv svovelkis, med ca. 2 % kopper som kopperkis.

Gruva ligger i sørskråningen av Kjølifjell,  moh.

## Gruvedriften
### Kobberkis
Gruva ble første gang drevet på kopper av Selbo Kobber-Værk 1766–1798, og på nytt som koppergruve 1857–1868. Den leverte i alt ca. 250 tonn kopper. 

### Svovelkis
Driften ble gjenopptatt i 1896 av «Killingdal Grubeselskap» som drev svovelkis til 1907, da gruva ble solgt til belgiske «Westerate & Fils». De gjenopptok driften i 1910 og holdt på med flere opphold fram til 1930. Fra 1933 til 1941 ble gruva drevet av Ålen kommune, med tilskudd fra statlige sysselsettingsmidler. Den samlede kisproduksjonen har vært omkring  tonn. Totalt er det utdrevet  tonn malm.

I 1904 ble det bygd en  meter lang taubane for frakting av malm ned til Reitan stasjon. Fordi malmen ble sortert ved håndsjeiding er veltene relativt rike på kismineraler. Gruvevannet er surt og tungmetallholdig, og har ført til betydelig forurensning av Gaula. Tiltak mot avrenning siden 1981 har begrenset forurensningen.

## Referanser
Taft (tøy)

**Taft** er et litt stivt, glatt lerretsvevet tøy, normalt vevet av silke eller viskose. Ordet kommer av persisk og betyr originalt «vridd veving», og henviser til at trådene i stoffet er hardt tvunnet. Tafta er ansett for et ekstra fint tøy, og blir ofte benyttet til ballkjoler, brudekjoler, finere gardiner og i eldre tid som tapet. Det er også et av de vanligste materialene i korsetter, siden det stive stoffet holder fasongen bedre enn andre silkestoffer. En ekstremt tynn og stiv taft kalles «papirtaft»

## Referanser
Brøytebil

**Brøytebil** er en lastebil utstyrt med snøplog som blir benyttet for brøyting av veier og gater. Plogen kan være utformet som spissplog, med to vinger, eller som et skråplog, med en vinge.

Brøytebiler holder større fart enn brøytetraktorer og kaster dermed snøen lengre bort fra veien. Men de er ikke like lette å manøvrere i trange gater som brøytetraktorer. På flyplasser blir det ofte benyttet både brøytebiler og spesialbygde snøfresere.

## Galleri

Fil:Chasse neige au Col de Puymorens.jpg|Brøytebil i Col de Puylaurens i Languedoc-Roussillon i Frankrike.
Fil:Plogbil i Stockholm.jpg|Scania brøytebil i Stockholm.
Fil:Road Squad, Econ Tipper.jpg|Brøytebil med skråplog.
Fil:MAN D 20 Schneepflug.jpg|MAN brøytebil i Tyskland.
Fil:Sneeuwschuiver.jpg|Canadisk brøytebil i Toronto.
Fil:Schneepflug vor dem Kölner Dom 2.jpg|Liten brøytebil i en bygate i Köln.
Fil:Okęcie - pług.JPG|Spesialbygd MAN brøytebil. med saltspreder på flyplassen i Warszawa.
Korpfjället

**Korpfjället** ligger i Vansbro og Malung-Sälen kommuner sør i Dalarna. Toppen ligger 200 meter øst for grensa mellom de to kommunene.

På Korpfjället er det bygget ni 150 meter høye vindkraftverk, med en beregnet årsproduksjon på 68 GWh. Ytterligere seks er under bygging. Disse vil gi en beregnet årsproduksjon på 41 GWh.

## Referanser
Telefonstøpsel

Et **telefonstøpsel** er en type støpsel eller plugg som benyttes for å koble en telefon til bygningens ledningsnett for telefoni. Telefonen vil normalt bli tilkoblet det offentlige telenettet, eller et bedriftsinternt telefonsystem. Telefonstøpselets motstykke telefonstikkontakten er normalt festet til en vegg. Standard utførelse på disse kontaktene variere fra land til land, det finnes ofte gamle og nye standarder om hverandre. Modularkontakten  RJ11 er den mest vanlige internasjonalt, i Norge benyttes RJ-45

En standard som RJ11 og andre RJ utførelser spesifiserer både fysisk utførelse og bruk av de ulike kontaktpunktene til den enkelte kontakt. Dette er beskrevet i standarder kjent som: registered jack (RJ) seriene av kontakter, og omfatter både tele og data. De ulike kontaktene blir ofte beskrevet upresist som RJ-kontakter. Enkelte firmaer benytter slike kontakter ut over standardene, og det har også blitt benyttet bedriftsinterne standarder.

## Historisk

Opprinnelig ble telefonene eid av telefonselskapene. (Det har vært mange private selskaper også i Norge), Uansett ble behovet for å kunne flytte telefonen rundt i huset  slik at telefonstikkontakter ble vanlig. I mange år var kontakter med 3 hull vanlig. (6 hull i områder med manuell sentral)

Den vanligste kontakten i Norge var med 3 hull som dannet et mønster av en likebent trekant med spissen ned. Denne typen kontakt ble brukt i flere land, deriblant Finland. For manuelle systemer ble det benyttet en rektangulær kontakt med 6 hull plassert slik at støpselet passet kun en vei.  På begynnelsen av 1980-tallet ble modularkontakten introdusert. I Norge ble det valgt å benytte RJ-45  som er bredere enn RJ-11 som ble vanlig i veldig mange land.

Eldre kontakter blir normalt ikke montert lenger, men man kan finne slike i bruk fortsatt. Ofte med adaptere til dagens norske eller amerikanske standard.

RJ-45 kontaktene ble i begynnelsen montert med ledningene tilkoblet etter selskapets egen standard. Etter hvert ble det standard at de to midterste kontaktpunktene var telefonlinje.  (for ISDN de 4 midterste)  Dette kan i dag medføre forviklinger når folk ønsker å benytte "retro- telefoner" men detter er normalt løsbart ved enkle omkoblinger.

### Bilder

File:4 prong plug jeh.jpg|Amerikansk Bell-ledning med 505A-plugg fra 1960-årene
File:Four-prong telephone jack, 1960s, front.jpg|Amerikansk fireleder-stikk fra 1964
File:Four-prong telephone jack, 1960s, back.jpg|Baksiden av amerikansk fireleder-stikk fra 1964


## Tilkobling
Installeringen av en telefon skjer normalt med to ledere som kan kobles direkte, men vanligvis forbindes telefonen med støpsel og stikkontakt.
* I moderne installasjoner er skillet mellom teleselskapets kabel og huseiers installasjon i første koblingsboks eller stikkontakt i huset.
* Intern kabling i huset er regulert i mindre grad en hva som gjelder sterkstrøm, og huseier har lov til å legge/montere telefonledninger og stikkontakter for telefon på egen hånd.
* Telefonrøret er normalt forbundet med telefonen med  4P4C kontakter i begge ender av ledningen, uten regulert standard.

## Referanser
Tsähkkok

**Tsähkkok** er et fjell sør for Padjelanta nasjonalpark helt vest i Jokkmokk kommune i svensk Lappland.
 
## Fotnoter


## Referanser
Liste over olympiske medaljevinnere i sykling (menn)

**Liste over olympiske medaljevinnere i sykling** inneholder samtlige mannlige utøvere som har tatt en olympisk medalje i sykling.

## Nåværende program

### Landeveissykling

#### Fellesstart

#### Temporitt

### Banesykling

#### [[Keirin]]

#### [[Madison]]

#### [[Omnium]]

#### Lagforfølgelse

#### Sprint

#### Lagsprint

### Terrengsykling

#### Rundbane

### [[BMX]]

## Tidligere øvelser

### Landeveissykling

#### Landeveissykling lag

#### Temporitt lag

### Banesykling

#### 1896-1908
I de fire første lekene ble banesyklingen avholdt over forskjellige avstander, men kun for en konkurranse om gangen.

#### 50 km

#### Poengløp

#### Individuell forfølgelse

#### [[Tandem]]

#### Tempo

## Referanser


## Eksterne lenker
* International Olympic Committee results database
Vestindisk seder

**Vestindisk seder** (*Cedrela odorata*) er et løvtre i mahognifamilien. 

Det blir opptil 40&nbsp;m høyt, mer sjeldent 60&nbsp;m. Stammen har en diameter på opptil 120&nbsp;cm og er ofte uten greiner opp til 25&nbsp;m høyde. Barken er gråbrun. Bladene er finnete med 6–12 par småblad. Trærne er sambu med adskilte hann- og hunnblomster på samme tre. De femtallige blomstene sitter mange sammen i endestilte blomsterstander. Frukten er en rødbrun kapsel som sprekker opp med fem fliker.

Vestindisk seder hører hjemme i de tropiske delene av den nye verden og kan vokse i mange ulike klimasoner. Den finnes både i skog med jevn nedbør og skog med tørketid. Arten er løvfellende og har årringer, noe som viser at den er best tilpasset områder med tørketid. Den trives ikke der årsnedbøren er høyere enn 3000 mm, eller jorda er mettet med vann. Utbredelsen strekker seg fra 26° nord på Mexicos stillehavskyst gjennom Karibia og Mellom- og Sør-Amerika til 28° sør i Argentina.

Det verdifulle trevirket er motstandsdyktig mot både råte og termitter. Det har en duft som minner om egentlig seder (*Cedrus*). Virket er mest kjent for det anvendes i sigarkasser, men brukes også blant annet til møbler, finér, dører, musikkinstrumenter og båter. Overdreven hogst har gjort at *Cedrela odorata* er blitt ganske sjelden i vill tilstand. Treet plantes som skyggetre langs gater og på kaffe- og kakaoplantasjer både i Amerika og i Afrika og Sørøst-Asia.

## Referanser


## Eksterne lenker
* 

* Reforestation in Southern Bahia – ''Cedrela odorata''
Mitsubishi SpaceJet

**Mitsubishi SpaceJet** (japansk: 三菱スペースジェット), tidligere kjent som **Mitsubishi Regional Jet** eller **MRJ**, er et to-motors japansk regionalt passasjerfly som utvikles av selskapet Mitsubishi Heavy Industries.  Foreløpig er det bare utviklet prototyper i to størrelser, MRJ70 som kan ta inntil 76 passasjerer og MRJ90 med kapasitet på inntil 88 passasjerer.

Lengste rekkevidde er 3 380&nbsp;km. Flytypen var ment å bli den første i verden der skroget skulle produseres i komposittmateriale, men de første flyene blir produsert i aluminium.

## Bestillinger
Det første flyselskapet som bestilte flytypen var All Nippon Airways som bestilte allerede i 2008. Den hittil største ordren kommer fra SkyWest Airlines som i 2012 bestilte 100 fly. Alle fly som hittil er bestilt er MRJ90. Leveransen av de første flyene var beregnet til medio 2018, men per februar 2020 var det ikke blitt levert noen fly.

I september 2019 underskrev Mitsubishi Aircraft Corp. en omforent memorandum med det amerikanske flyselskapet Mesa Airlines Inc. om levering av 100 SpaceJet-fly. Leveringen skal begynne i 2024.

Per februar 2020 var 307 fly blitt bestilt.

## Søksmål
I oktober 2018 gikk det canadiske selskapet Bombardier til søksmål mot Mitsubishi Heavy Industries med anklage om å ha fått bedriftshemmeligheter fra tidligere Bambardier-ansatte, som hjalp dem i utviklingen av MRJ-flyet.

## Referanser


## Eksterne lenker
* Offisiell hjemmeside, MRJ
Nurzjan Täzjikenov

**Nurzjan Täzjikenov** (kasakhisk: Нұржан Тәжікенов; født 16. september 1989 i Qulsary i Kasakhstan) er en kasakhisk dombraspiller og komponist. Tazjikenov har musikkutdannelse fra det nasjonale musikkakademiet i Atyrau og Det kasakhiske nasjonalkonservatoriet i Almaty.

I 2009 vant Täzjikenov den nasjonale konkurransen «Gyldne dombra» i Atyrau, og i 2012 kom han på førsteplass blant 38 dombraspillere i konkurransen Virtuos kjoja. Täzjikenov akkompagnerte Zjanar Duğalova da hun vant Tyrkvisjonens sangkonkurranse i 2014 med melodien «Izin körem».

## Utgitte sanger (utvalg)
*2016: «Ajnalajyn» («Айналайын»)
*2015: «La la lej» («Ла ла лей»)
*2014: «Kytkende» («Куткенде»)
*2013: «Sagynytsj» («Сагыныш»)

## Referanser
Promozione Puglia 2015/16

Promozione er det sjette nivået i italiensk fotball. Hvert lag som vinner den individuelle ligaen innenfor Promozione-nivået rykker opp til den nærmeste divisjonen i Eccellenza.
Avhengig av reglene i hver lokale liga, er det noen lag som hvert år rykker ned til Prima Categoria, det 7. nivået. Promozione Puglia holder til i regionen Puglia.

## Gruppe A

### Tabell

### Resultater

## Gruppe B

### Tabell

### Resultater

## Coppa Puglia di Promozione

### Sekstendelsfinale

|}

### Åttendedelsfinale

|}

### Kvartfinale

|}

### Semifinale

|}

### Finale

## Referanser
Jacqueline Bisset

**Winifred Fraser Jacqueline Bisset** (født 13. september 1944 i Weybridge i Surrey, England) er en engelsk skuespillerinne.

## Filmografi (utvalg)
* 1966 – *[[Gislene (film)|Gislene]]*
* 1967 – *[[To må man være (1967)|To må man være]]*
* 1967 – ''Casino Royale'' 
* 1968 – *[[Bullitt]]* 
* 1970 – *[[Airport|Lufthavn]]*
* 1973 – *[[Tyven som kom til middag]]*
* 1973 – ''Natteffekt'' 
* 1974 – *[[Mord på Orientekspressen (film)|Mord på Orientekspressen]]* 
* 1977 – *[[Dypet]]*
* 1978 – *[[Den greske skipsreder]]*
* 1983 – *[[Class]]*
* 1995 – *[[Seremonien (film)|Seremonien]]*
* 2005 – *[[Domino (film)|Domino]]*
* 2017 – *[[Dobbelt begjær]]*

## Referanser


## Eksterne lenker
*
Dübs and Company

**Dübs & Co.** var en britisk lokomotivfabrikk, som lå i Glasgow, Skottland. Fabrikken ble startet av Henry Dübs i 1863, og ble i 1903 en del av North British Locomotive Company.

## Referanser


## Litteratur
*
Automatisk togstopp

**Automatisk togstopp** (ATS) er et togsystem som skal stoppe toget automatisk for å forhindre ulykker. Systemet skal stoppe toget hvis det skjer uforutsette hendelser eller toget kjører mot stoppsignal.. Systemet består av antenne, datamaskin og et panel for lokomotivføreren, som sittet på lokomotivet. I sporet ligger baliser, som er elektronisk utstyrte metallplater. På signalmasten står en koder, som avleser signalbildet og gir via kabel beskjed til balisene, som sender signalet videre til antennen på lokomotivet, og videre til førerpanelet. Dette gjør at hvis et lokomotiv kjører forbi et stoppsignal, skal bremsene automatisk sette på.

ATS ble tatt i bruk av NSB i Norge høsten 1983, på Dovrebanen mellom Lillestrøm og Trondheim. Systemet er siden installert på alle elektrifiserte jernbanestrekninger i Norge. ATS regnes som forløperen til dagens Automatic Train Control (ATC).

## Referanser
Likkafjellet

**Likkafjellet** er et fjell sør for Rostadalen øst i Målselv kommune i Troms. Det har flere topper, hvorav den høyeste er **Høglikka** med  meter over havet.

## Fotnoter



## Referanser




## Eksterne lenker
* Turbeskrivelse med bilder
Tønsberg stasjon (1881–1915)

**Tønsberg gamle stasjon** er en tidligere jernbanestasjon i Tønsberg kommune i Vestfold fylke. Stasjonen ble åpnet i 1881 da Vestfoldbanen sto ferdig, men ble erstattet av Tønsberg stasjon i 1915. Bygningen ble tegnet av arkitekten Balthazar Conrad Lange.

Tønsbergs første jernbanestasjon lå ved sjøen, for å gi direkte kontakt med sjøgående trafikk. Stasjonen var en sekkestasjon med adkomst gjennom Slottsfjelltunnelen. Stasjonsbygningen eksisterer og har i dag fasade mot Nedre Langgate.

## Arkitektur
Stasjonen var i tillegg til Larvik stasjon den eneste stasjonen på Vestfoldbanen som ble bygd i mur. Stasjonen er preget av historismen og nyrennessansen. Det var ikke bare stasjonens størrelse som gjorde at de ble bygd i mur, men også at det var forbudt å bygge trebygninger i henhold til de lokale bygningsvedtektene. De to stasjonene var speilvendte og hadde samme planløsning og hovedform, selv om Larvik stasjon var litt lengre. Stasjonene var inspirert av de største godsene Jarlsberg hovedgård og Larvik herregård. Stasjonene var nyskapende, med en sentral vestibyle med direkte tilgang fra byen, med grener til venterom for andre og tredje klasse på hver sin side. Ekspedisjonsrommene for reisegods og telegraf var lagt midt mot vestibylen med utgang til perrongen. De var også nyskapende ved at den øvre etasjen, var mindre enn første etasje, fordi den kun skulle inneholde stasjonsmesterleiligheten og ikke flere kontorer, slik som det var vanlig på endestasjoner.

## Referanser


### Litteratur
*
Mor og sønn (rumensk film fra 2013)

***Mor og sønn*** (rumensk: *Poziția copilului*) er en rumensk langfilm fra 2013, regissert av Călin Peter Netzer.

Filmen ble vist under Filmfestivalen i Berlin i 2013, hvor den vant Gullbjørnen.

## Handling
En iskald vårkveld kjører Barbu gjennom gatene i 50 km/t over den tillatte fartsgrensen, og han treffer et barn. Gutten dør kort tid etter ulykken.

Barbu risikerer dermed mellom tre år og femten år i fengsel. Moren hans, Cornelia, er en arkitekt som bestemmer seg for å gripe inn og forsøker å redde sønnen sin.

## Skuespillere
* Luminita Gheorghiu som Cornelia Keneres
* Bogdan Dumitrache som Barbu
* Natasa Raab som Olga Cerchez
* Ilinca Goia som Carmen
* Florin Zamfirescu som Domnul Aurelian Fagarasanu
* Vlad Ivanov som Dinu Laurentiu
* Mimi Branescu som en politi-betjent
* Cerasela Iosifescu
* Adrian Titieni

## Referanser


## Eksterne lenker
*
Johan Per Erik Store

**Johan Per Erik Store** (født 21. januar 1921 i Karlebotn, død 30. april 1978) var en norsk samvirklagsbestyrer og lokalpolitiker (Ap).

Store var kommunestyrerepresentant for Arbeiderpartiet i Nesseby i periodene 1951 til 1955 og fra 1972 frem til sin død i 1978, og han satt også som ordfører i kommunen fra 1972 til 1975.

## Referanser
Frank Dahlgaard

**Frank Dahlgaard** (født 28. januar 1946 i København) er en dansk økonom, tidligere journalist og konservativ politiker.

Han er sønn og sønnesønn av de radikale ministrene Lauge og Bertel Dahlgaard. Etter studentereksamen og avtjent verneplikt i Flyvevåbnet tok han en kandidatgrad i økonomi (cand.polit.) ved Københavns Universitet i 1972. Dahlgaard var journalist og senere kommentator i *[[Berlingske Tidende]]*, *[[Kristeligt Dagblad]]*, *Politisk Ugebrev*, *[[Berlingske Nyhedsmagasin|Børsens Nyhedsmagasin]]*, *[[Fyens Stiftstidende]]* og *[[Nordjyske Stiftstidende|Aalborg Stiftstidende]]*. Han underviste også ved Handelshøjskolen i København 1974–1977.

I 1994 ble Dahlgaard valgt til Folketinget fra Københavns østre storkrets, etter å ha blitt nominert av Det Konservative Folkeparti i Bispeeng krets. Han ble en kontroversiell politiker, særlig markant i sin kritikk av EU og euroen. I 1999 vedgikk han å ha stemt på Mogens Camre til Europaparlamentet, hvorpå Dahlgaard ble ekskludert av de konservative. De to neste årene var han partiløs, men meldte seg inn i Kristeligt Folkeparti i 2001 i håp om å etterfølge Flemming Kofod-Svendsen som folketingskandidat i en sikker krets. Dahlgaard ble i stedet nominert i en usikker krets, og ble ikke valgt. Han meldte seg ut i 2004.

Etter tiden i Folketinget har han vært fullmektig i Danmarks Statistik og undervist ved flere skoler. Han stiftet en velgerforening for Liberal Alliance i Gladsaxe i 2011 og stilte som folketingskandidat i 2015, men ble ikke valgt.

## Referanser
Liste over olympiske medaljevinnere i sykling (kvinner)

**Liste over olympiske medaljevinnere i sykling** inneholder samtlige kvinnelige utøvere som har tatt en olympisk medalje i sykling.

## Nåværende program
### Landevei
#### Fellesstart

#### Temporitt

### Banesykling

#### [[Keirin]]

#### [[Omnium]]

#### Lagforfølgelse

#### Sprint

#### Lagsprint

### Terrengsykling
#### Rundbane

### BMX

## Tidligere øvelser
### Banesykling
#### Poengløp

#### Individuell forfølgelse

#### Tempo

## Referanser


## Eksterne lenker
* International Olympic Committee results database
Guilty (Barbra Streisand-album)

***Guilty*** er det 22. studioalbumet til artisten Barbra Streisand, utgitt 23. september 1980 av Columbia Records. Det ble produsert av Barry Gibb fra musikkgruppen Bee Gees og produsentene Albhy Galuten og Karl Richardson.

Bee Gees ble populære på slutten av 1970-tallet, og de fikk tid til å skrive sanger for andre artister. Streisand spurte Gibb om å skrive et album for henne. Det ble hennes bestselgende album noensinne, med et salg på 15 til 20 millioner eksemplarer på verdensbasis. Hun fikk også flere hitsingler.

Den første singelen fra albumet, «Woman in Love», ble en av artistens største hits og lå tre uker på førsteplassen av ''Billboard'' Hot 100. To andre sanger fra albumet nådde også topp 10: tittelsporet «Guilty» og «What Kind of Fool», som begge var duetter med Streisand og Gibb. Den første vant en Grammy Award for beste duett- eller gruppesang og nådde 3.-plass på lista. «What Kind of Fool» nådde 10.-plass på lista. Den fjerde singelen «Promises» var preget av disco og lå på 48.-plass på lista. I Norge lå både albumet og «Woman in Love» på toppen av henholdsvis albumlista og singellista.

Streisand slapp et oppfølgeralbum i 2005 som het *[[Guilty Pleasures (Barbra Streisand-album)|Guilty Pleasures]]*. Det var også produsert og stort sett helskrevet av Gibb. Albumene kan bli regnet som samarbeidsalbum, siden Gibb både produserte, skrev sangene til og var med på de fleste av sangene. Han var også med på albumbildene til begge to.

## Sporliste
### Side 1
# «Guilty» (Barry Gibb, Maurice Gibb, Robin Gibb) - 4:23
# «Woman in Love» (B. Gibb, R. Gibb) - 3:49
# «Run Wild» (B. Gibb, R. Gibb) - 4:06
# «Promises» (B. Gibb, R. Gibb) - 4:20
# «The Love Inside» (B. Gibb) - 5:08

### Side 2
# «What Kind of Fool» (B. Gibb, Albhy Galuten) - 4:06
# «Life Story» (B. Gibb, R. Gibb) - 4:38
# «Never Give Up» (B. Gibb, A. Galuten) - 3:44
# «Make It Like A Memory» (B. Gibb, A. Galuten) - 7:28

## Singler

## Referanser


## Eksterne lenker
* 
* Barbra Streisand Archives: Records/Guilty
Bjørn krepphendi

**Bjørn krepphendi** (*Björn kreppilhendi*, *Bjørn Krepphendt*, *Bjørn den krokhendte*) var en islandsk skald som levde på slutten av 1000-tallet og begynnelsen av 1100-tallet. Ifølge *[[Skáldatal]]*, var han hirdskald hos kong Magnus Berrføtt. Åtte hele strofer og en halvstrofe i versemålet drottkvætt fra det som synes å ha vært en arvedråpa for kongen har blitt bevart i Magnus Berrføtts saga i Heimskringla og Morkinskinna. Strofene handler om kong Magnus’ herjinger i Halland i 1095, drapet på Steigar-Tore (*Steigarþórir*) og straffeekspedisjonen mot Trondheimen. Videre snakkes det om en hærferd i vesterhavet og kamper på Suderøyene (Hebridene) og i Bretland (Wales) i 1097 til 1098.

Om Bjørns liv kjennes ingenting, men ut fra at han omtaler Magnus i presens-form i et av versene (*Óláfs mǫgr in fǫgru*, Olavs sønn rødfarger våpnene) antas det at dette er diktet ennå mens Magnus levde. Kong Magnus døde i 1103.

Bjørn er listet opp i skaldeoversikten Skáldatal som en av seks skalder som tjente hos kong Magnus Berrføtt.

## Diktningen
Den islandske filologen Finnur Jónsson mener at Bjørns diktning var nokså prosaisk, men godt utført. Han skriver at: *«Ellers er disse vers temmelig prosaiske og udmærker sig ikke i nogen henseende; de er formelt ret gode og har ikke mange omskrivninger, men de, der findes, er i ingen henseende ejendommelige.»*

## Referanser


## Litteratur
*Finnur Jónsson, *Den oldnorske og oldislandske litteraturs historie*, 2:1, København, 1898, s 55.
*Guðmundur Þorláksson, *Udsigt over de norsk-islandske skjalde fra 9. til 14. århundrede*, København, 1882, s 127.

## Eksterne lenker
* Bjørn krepphendis kvad på Scaldic Poetry
* ''Magnus barfots saga'' i ''Heimskringla'', til svensk av Emil Olson. Bjørn krepphendi siteres i kapitlene 3, 6, 7, 8, 9 og 10.
Ary

**Ariadne Loinsworth Jenssen** (1993), kjent under artistnavnet **Ary** (også stilisert **ARY**), er en norsk sanger og låtskriver.

I 2016 slapp hun solosingelen «Higher». Hun synger på en innspilling av Carl Louis' låt «Telescope» og medvirker på Izabells låt «Syner», begge fra 2015. Hun skrev og spilte inn låten «The Sea» som ble brukt som vignettmusikk i NRKs TV-serie *[[Nobel – fred for enhver pris]]* fra 2016. For låten ble hun sammen med  nominert til Musikkforleggerprisen 2017 i klassen årets verk, populærmusikk for «The sea».

I 2020 utga hun singlene «Angels» og «Oh My God», og i januar 2021 låten «Moth to a Flame». Hun ga ut debutalbumet *[[For evig (album)|For evig]]* i 2022, som oppnådde 31. plass på VG-lista topp 40. For albumet vant hun Spellemannprisen 2022 i klassen elektronika. For låten «My Awe Sustains» fra albumet, vant hun Musikkforleggerprisen 2023 i klassen årets verk, populærmusikk sammen med  og fikk NOPAs pris i åpen klasse for 2022. Hun var også  nominert i klassen årets opphaver, populærmusikk under utdelingen av Musikkforleggerprisen. I 2023 ble hun tildelt Bendiksenprisen og ble nominert til Edvard-prisen i klassen populær for låten «La Vie Est Une Rose».

Hun kom på første plass på Musikknyheters liste over hvilke debutanter bransjen har mest tro på i 2016.
Hun har opptrådt på Eurosonic og Trondheim Calling og på Kongescenen under Slottsfjellfestivalen. På  i 2016 spilte hun for 1600 publikummere.

Hun vokste opp i Trondheim med familierøtter fra Trinidad.

## Diskografi
* *For evig* (2022)

## Priser og nominasjoner

## Referanser


## Eksterne lenker
* 
* 
*
Ingar O. Skalpe

**Ingar Ole Skalpe** (født 5. desember 1933, død 19. september 2018) var en norsk lege og forsker. Han tok medisinsk embedseksamen i 1958 og tok sin doktorgrad i nevroradiologi ved Rikshospitalet i 1974. Han var ansatt som overlege ved Tromsø Regionssykehus fra 1981 til 1983 og var seksjonsoverlege på nevroradiologisk avdeling på Rikshospitalet fra 1983 til han avgikk med pensjon i 2003.

## Forskning

På 1970-tallet arbeidet Skalpe med utprøving av en rekke kontrastvæsker som ble utviklet av blant andre Nycomed. Formålet var å finne ut av hvilken type kontrastvæske som ga færrest bivirkninger og de beste bildene for presis diagnostisering av sykdommer i hodet.

Han ble senere tildelt  St. Olavs Orden for sin innsats for nevroradioklogi.

## Senere karriere

Skalpe var aktiv som foredragsholder i nevroradiologi over hele verden på store deler av 1980- og 1990-tallet. Han var i tillegg medstifter og første formann av Norsk Nevroradiologisk Forening.

Han var på 1990- og 2000-tallet aktiv i debatten rundt rettergangen og henrettelsen av Vidkun Quisling. Bakgrunnen for debatten var bøkene *Quisling - en fører for fall* (1992) og *Quisling - en fører blir til* (1993) skrevet av historikeren Hans Fredrik Dahl. I begge bøkene skrev Dahl at Quisling ble utsatt for flere smertefulle medisinske eksperimenter og feilmedisinering fordi man ønsket å avdekke rent biologisk hva som gjorde Quisling til et «geni». Påstandene ble sterkt kritisert i medisinske miljøer og Skalpe skrev flere innlegg i blant annet  Dagbladet og Tidsskriftet som var kritiske til utsagnene.

## Referanser




## Kilder
* Den norske legeforening
* Krangel om Quislings hjerne, Aftenposten
* Undersøkelsen av Quislings hjerne, Tidsskrift for Den norske legeforening
Jul, jul, strålende jul

**«Jul, jul, strålende jul»** (svensk: «**Jul, jul, strålande jul**») er en svensk julesang med tekst av Edvard Evers og musikk av Gustaf Nordqvist. Musikken ble komponert i 1920 og ble omarbeidet for kor i 1940.
__NOTOC__
Den første kjente plateinnspillingen fant sted i 1924; det var den svenske vokalgruppen Strandbergs kvartett som ga ut sangen som B-side på en singel der A-siden inneholdt sangen «Hosianna».

## På andre språk

### Engelsk
Den engelske versjonen «Wonderful Peace» har tekst av Norman Luboff.

### Norsk
«Jul, jul, strålende jul» ble spilt inn og gitt ut på singel med Guri Schanke i 2015. Odd Nordstoga og Sissel Kyrkjebø inkluderte en versjon på *[[Strålande Jul]]* i 2009*.*

## Referanser
One Voice

***One Voice*** er det tredje konsertalbumet til artisten Barbra Streisand. Albumet ble spilt inn under en veldighetskonsert ved Streisands hjem i Malibu i California 6. september 1986 og ble utgitt i april 1987. Musikkalbumet solgte til platina i USA.

## Sporliste
Sporlisten gjelder både for CD- og DVD-utgivelsen.
# «Somewhere» (Leonard Bernstein, Stephen Sondheim) – 3:19
# «Evergreen (Love Theme from A Star Is Born)» (Barbra Streisand, Paul Williams) – 3:01
# «Something's Coming» (Leonard Bernstein, Stephen Sondheim) – 4:12
# «People» (Bob Merrill, Jule Styne) – 4:49
# «Send in the Clowns» (Stephen Sondheim) – 4:38
# «Over the Rainbow» (Harold Arlen, Yip Harburg) – 3:41
# «Guilty» (Barry Gibb, Maurice Gibb, Robin Gibb) – 5:25
# «What Kind of Fool» (Barry Gibb, Albhy Galuten) – 4:31
# «Papa, Can You Hear Me?» (Michel Legrand, Alan Bergman, Marilyn Bergman) – 4:32
# «The Way We Were» (Alan Bergman, Marilyn Bergman, Marvin Hamlisch) – 3:48
# «It's a New World» (Harold Arlen, George Gershwin) – 3:03
# «Happy Days Are Here Again» (Milton Ager, Jack Yellen) – 4:42
# «America the Beautiful» (Katharine Lee Bates, Samuel A. Ward) – 5:02
LP-versjonen av albumet inneholder ikke «Send in the Clowns».

## Referanser


## Eksterne lenker
* 
*  Barbra Streisand Archives: Records/One Voice
Hurtigløp på skøyter under Vinter-OL for ungdom 2012 – 2×500 meter gutter

**2×500 meter gutter** var en av øvelsene i hurtigløp på skøyter under Vinter-OL for ungdom 2012 og ble avholdt på Olympia Eisstadion i Innsbruck lørdag den 14. januar 2012.

Det var 16 løpere til start som representerte tilsammen 13 nasjoner og disse igjen kom fra de to verdensdelene Europa og Asia. Norge stilte med Henrik Fagerli Rukke som representerer klubben Hol Idrettslag. Det ble en kinesisk seier med Liu An som ble mester, foran belarusiske Roman Dubovik på 2.-plass, japanske Toshihiro Kakui på 3.-plass og russiske Vasilij Pudusjkin på en 4.-plass.

## Resultater

## Dommere og starter
Disse var offisielle dommere og starter under 2×500 meter for gutter under Vinter-OL for ungdom i Innsbruck 2012 på Olympia Eisstadion.
*Overdommer var Jekaterina Pilsjtsjikova,  Russland.
**Assisterende overdommer var Paul Stangl,  USA.
*Starter var Trond Ratdal,  Norge.

## Referanser




## Eksterne lenker
* 
* 
*  Menyside for parsammensetninger og resultater på ISU sine sider.
* 
*  Resultatermeny på SpeedskatingResults.com.
Folkeavstemningen om Storbritannias medlemskap i EF 1975

**Folkeavstemningen om Storbritannias medlemskap i EF 1975** var en folkeavstemning avholdt den 5. juni 1975 i Storbritannia for å måle støtten til landets fortsatte medlemskap i Det europeiske økonomiske fellesskap (EØF), ofte kjent som det felles marked på det tidspunkt hvor landet inntrådte i 1973 under den konservative Edward Heaths regjering. Labours manifest for oktobervalget i 1974 lovet at folk skulle beslutte «gjennom valgurnen» om kongeriket skulle forbli i EF. Velgerne uttrykte betydelig støtte til EF-medlemskap, med 67% for, til fordel for en valgdeltagelse på 65%. Dette var den første folkeavstemningen som ble avholdt i hele Storbritannia; tidligere hadde andre folkeavstemninger kun vært arrangert i Skottland, Wales, Nord-Irland, London og enkelte byer. Det forble den eneste britiske folkeavstemning inntil folkeavstemningen om ny valgordning i Storbritannia i 2011.
Studentsamfunnet Westerdals Oslo ACT

**Studentsamfunnet ved Westerdals Oslo ACT (SWOACT)** var en studentorganisasjon med tilholdssted i Oslo for studentene ved Westerdals Oslo ACT. Organisasjonen var en videreføring av Studentsamfunnet NITH med bakgrunn i sammenslåingen mellom NITH, NISS og Westerdals School of Communication. Det var per høsten 2015 tilknyttet 1755 studenter til SWOACT. Generalforsamlingen i SWOACT vedtok i januar 2016 å søke medlemskap i Norsk Studentorganisasjon, og var fra før av tilknyttet Studentsamskipnaden i Oslo og Akershus. Da Westerdals Oslo ACT ble en del av Høyskolen Kristiania i 2018 ble SWOACT oppløst.

## Historie
Studentsamfunnet NITH ble stiftet 1. januar 1978. I 2014 ble skolene NITH, NISS og Westerdals slått sammen, noe som resulterte i at Studentsamfunnet NITH endret navn til Studentsamfunnet Westerdals Oslo ACT. Dette var i tråd med skolens nye navn.

Tidligere ledere i Arbeidsutvalget:
* 2018 - Sandra Dvergastein
* 2017 - Olav Event
* 2016 - Olav Event
* 2015 - Olav Event
* 2015 - Lasse André Arnesen
* 2014 - Lasse André Arnesen
* 2014 - Øyvind Fuglebakk
* 2013 - Joel B. Christensen
* 2012 - Joel B. Christensen
* 2011 - Helene Roberts
* 2010 - Jørgen D. Tyvand
* 2009 - Glenn Yttedal

## Foreninger
Gjennom årene har det vært tilknyttet en rekke foreninger til SWOACT. Disse ble stiftet av Studentparlamentet og fikk driftsmidler tildelt av Arbeidsutvalget. Foreningen for bardrift driftet SWOACTs studentbar på Campus Fjerdingen kalt Skjenkestua Studentbar, og før det studentbaren på Campus Galleriet kalt #fuBar.

## Referanser


## Eksterne lenker
* Westerdals Oslo ACT - Hjemmeside
* Norsk Studentorganisasjon - Hjemmeside
* Studentsamskipnaden i Oslo og Akershus - Hjemmeside